ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอขึ้นทะเบียนเป็นผู้สุ่มเก็บตัวอย่างเพื่อส่งตัวอย่างไปทดสอบณห้องปฏิบัติการทดสอบที่สถานประกอบการตั้งอยู่นอกราชอาณาจักรไทย พ.ศ. ๒๕๕๗[๑] เพื่อให้การดำเนินการควบคุม กำกับ การสุ่มเก็บตัวอย่างพืชควบคุมเฉพาะเป็นไปอย่างถูกต้องเหมาะสมและมีประสิทธิภาพอาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ.๒๕๓๕ ซึ่งแก้ไขเพิ่มเตมิ โดยพระราชบัญญัติระเบียบบริหารราชการ (ฉบับที่ ๔) พ.ศ.๒๕๔๓ ประกอบ ข้อ ๔.๒ แห่งประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการขอและการออกใบรับรองสุขอนามัยพ.ศ. ๒๕๕๒ อธิบดีกรมวิชาการเกษตรจึงออกประกาศ กำหนด หลักเกณฑ์ วิธีการ และเงื่อนไขการขอขึ้นทะเบียนเป็นผู้สุ่มเก็บตัวอย่างเพื่อส่งตัวอย่างไปทดสอบ ณห้องปฏิบัติการทดสอบที่สถานประกอบการตั้งอยู่นอกราชอาณาจักรไทย ดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขอขึ้นทะเบียนเป็นผู้สุ่มเก็บตัวอย่างเพื่อส่งตัวอย่างไปทดสอบ ณห้องปฏิบัติการทดสอบที่สถานประกอบการตั้งอยู่นอกราชอาณาจักรไทย พ.ศ. ๒๕๕๗ข้อ ๒ ประกาศฉบับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ผู้ประสงค์จะขอขึ้นทะเบียนเป็นผู้สุ่มเก็บตัวอย่างฯให้ยื่นคำขอขึ้นทะเบียน ตามแบบ สมพ. ๑๗ ท้ายประกาศนี้ ต่อเจ้าหน้าที่ ณสำนักพัฒนาระบบและรับรองมาตรฐานสินค้าพืชกรมวิชาการเกษตร พร้อมเอกสารแสดงหลักฐานดังนี้๓.๑ สำเนาทะเบียนบ้านของกรรมการผู้มีอำนาจลงนามผูกพันบริษัท(กรณีบริษัทจำกัด หรือ บริษัทมหาชนจำกัด) หรือของหุ้นส่วนผู้จัดการ(กรณีห้างหุ้นส่วนนิติบุคคล) แล้วแต่กรณี จำนวน ๑ ฉบับ๓.๒ สำเนาหนังสือรับรองนิติบุคคลของสำนักงานทะเบียนหุ้นส่วนบริษัทแสดงรายการจดทะเบียนตลอดทั้งชื่อกรรมการหรือหุ้นส่วนผู้มีอำนาจลงนามผูกพันบริษัทหรือห้างหุ้นส่วนนิติบุคคล แล้วแต่กรณี ซึ่งออกมาแล้วไม่เกิน ๖ เดือน จำนวน ๑ ฉบับ๓.๓ แบบ สมพ.๑๗.๑๓.๔ แบบ สมพ. ๑๗.๒ พร้อมแนบหลักฐาน๓.๕ แบบ สมพ.๑๗.๓ข้อ ๔ คุณสมบัติของขอผู้ขึ้นทะเบียน๔.๑ เป็นนิติบุคคล๔.๒ต้องไม่เป็นนิติบุคคลที่มีกรรมการหรือผู้จัดการเป็นบุคคลเดียวกันกับนิติบุคคลที่เคยถูกเพิกถอนการขึ้นทะเบียนเป็นผู้สุ่มเก็บตัวอย่างเพื่อส่งตัวอย่างไปทดสอบ ณห้องปฏิบัติการทดสอบ ที่สถานประกอบการตั้งอยู่นอกราชอาณาจักรไทยมาก่อนเว้นแต่นิติบุคคลนั้นได้พ้นจากการถูกเพิกถอนการขึ้นทะเบียนดังกล่าวมาแล้วไม่น้อยกว่า๒ ปี๔.๓ มีสำนักงานที่แน่นอนและเหมาะสมสำหรับใช้เป็นสำนักงาน๔.๔มีเครื่องมือและอุปกรณ์สำหรับการสุ่มเก็บและการเก็บรักษาตัวอย่างอย่างเหมาะสมโดยแสดงรายการเครื่องมือและอุปกรณ์สำหรับการสุ่มเก็บตัวอย่าง ตามแบบ สมพ.๑๗.๑ท้ายประกาศนี้๔.๕ มีผู้สุ่มเก็บตัวอย่างประเภทเงินเดือนประจำโดยแสดงรายชื่อผู้สุ่มเก็บตัวอย่าง ตามแบบ สมพ.๑๗.๒๔.๖มีพนักงานธุรการประเภทรับเงินเดือนประจำทำงานอยู่ที่สำนักงานในเวลาทำงานปกติเป็นประจำโดยแสดงรายชื่อตามแบบ สมพ.๑๗.๓ ท้ายประกาศนี้ข้อ ๕ คุณสมบัติของผู้สุ่มเก็บตัวอย่าง๕.๑ จบการศึกษาไม่น้อยกว่าระดับปริญญาตรีหรือเทียบเท่า๕.๒ผ่านการฝึกอบรมหลักสูตรการสุ่มเก็บตัวอย่างตามที่กรมวิชาการเกษตรกำหนดหรือหลักสูตรที่เกี่ยวข้องกับการสุ่มเก็บตัวอย่างตามมาตรฐานสากล โดยกรอกชื่อ-นามสกุลประวัติการศึกษา ประวัติการฝึกอบรม ตามแบบ สมพ.๑๗.๒ ท้ายประกาศนี้๕.๓มีความรู้ความสามารถในการสุ่มเก็บตัวอย่างตามวิธีการสุ่มเก็บตัวอย่างที่กรมวิชาการเกษตรกำหนดข้อ ๖ เจ้าหน้าที่ตรวจสอบคำขอและเอกสารตามข้อ ๓ ถึง ข้อ ๕ หากเห็นว่าครบถ้วนถูกต้อง เจ้าหน้าที่สรุปรายงานเสนอคณะกรรมการควบคุมกำกับ ดูแลห้องปฏิบัติการทดสอบสินค้าเกษตร และอาหารด้านพืชพิจารณาให้ความเห็นชอบเพื่อขึ้นทะเบียน และเสนออธิบดีกรมวิชาการเกษตรหรือผู้ที่ได้รับมอบหมายเพื่อออกหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯข้อ ๗ หนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯมีอายุ ๒ ปีนับแต่วันที่ออกหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯหากประสงค์ต่ออายุหนังสือสำคัญ แสดงการขึ้นทะเบียนเป็นผู้สุ่มเก็บตัวอย่างฯให้ยื่นคำขอต่ออายุตามแบบ สมพ.๑๘ ท้ายประกาศนี้ พร้อมเอกสาร ตามข้อ ๔ ณสำนักพัฒนาระบบและรับรองมาตรฐานสินค้าพืช กรมวิชาการเกษตร ก่อนวันที่หนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯ หมดอายุไม่น้อยกว่า ๖๐ วันข้อ ๘ ผู้ได้รับหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯต้องปฏิบัติดังนี้๘.๑ผู้สุ่มเก็บตัวอย่างดำเนินการสุ่มเก็บตัวอย่างตามวิธีการสุ่มเก็บตัวอย่างที่กรมวิชาการเกษตรกำหนดณ โรงคัดบรรจุผักและผลไม้สด๘.๒ การจัดการตัวอย่าง๘.๒.๑ ภาชนะบรรจุตัวอย่าง ต้องสะอาดมีป้ายชี้บ่งตัวอย่างและลงลายมือชื่อผู้สุ่มเก็บตัวอย่าง และวันที่สุ่มเก็บตัวอย่าง๘.๒.๒ ต้องมีการเก็บรักษาตัวอย่างโดยตัวอย่างต้องอยู่ในภาชนะบรรจุและมีการรักษาอุณหภูมิระหว่างการขนส่งจนถึงห้องปฏิบัติการทดสอบอย่างเหมาะสมตามประเภทของตัวอย่างเพื่อให้มั่นใจได้ว่าตัวอย่างจะไม่เสื่อมสภาพ ไม่เกิดการปนเปื้อนหรือการสับเปลี่ยนตัวอย่างข้อ ๙ เมื่อผู้สุ่มตัวอย่างฯได้ทำการสุ่มตัวอย่างฯแล้วให้ผู้ได้รับหนังสือสำคัญการขึ้นทะเบียนเป็นผู้สุ่มตัวอย่างส่งมอบตัวอย่างดังกล่าวให้ผู้ประกอบการโรงคัดบรรจุผักและผลไม้สดส่งตัวอย่างไปยังห้องปฏิบัติการทดสอบที่สถานประกอบการตั้งอยู่นอกราชอาณาจักรไทย โดยห้องปฏิบัติการดังกล่าวต้องได้รับการรับรอง ISO/IEC 17025และต้องได้รับการรับรองครอบคลุมชนิดตัวอย่างและรายการทดสอบไม่น้อยกว่าที่ระบุไว้ในประกาศกระทรวงเกษตรและสหกรณ์ เรื่องกำหนดพืชเป็นพืชควบคุมเฉพาะ พ.ศ. ๒๕๕๖และตัวอย่างสินค้าพืชที่กำหนดเป็นพืชควบคุมเฉพาะให้ปฏิบัติตามประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอและออกใบรับรองสุขอนามัย พ.ศ. ๒๕๕๒ข้อ ๑๐ ผู้ได้รับหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯต้องแจ้งข้อมูลต่อกรมวิชาการเกษตร เมื่อมีการเปลี่ยนแปลงข้อมูลรายชื่อเจ้าหน้าที่ผู้สุ่มเก็บตัวอย่างหรือข้อมูลที่มีผลกระทบต่อความถูกต้องของการสุ่มเก็บตัวอย่าง ภายใน ๗ วันนับแต่วันที่เปลี่ยนแปลงข้อมูลข้อ ๑๑ กรมวิชาการเกษตรจะตรวจติดตามการสุ่มเก็บตัวอย่างของผู้สุ่มเก็บตัวอย่างภายหลังการได้ขึ้นทะเบียนอย่างน้อย๑ ครั้งต่อปี หรือกรณีพบปัญหาการได้รับการแจ้งเตือน หรือข้อร้องเรียนข้อ ๑๒ บทกำหนดโทษในกรณีที่กรมวิชาการเกษตรพิจารณาแล้ว เห็นว่า มีการฝ่าฝืนหรือไม่ปฏิบัติตามประกาศกรมวิชาการเกษตรจะสั่งพักใช้หรือเพิกถอนหนังสือแสดงการขึ้นทะเบียนเป็นผู้สุ่มเก็บตัวอย่างฯตามหลักเกณฑ์และวิธีการ ดังนี้๑๒.๑ ฝ่าฝืนหรือไม่ปฏิบัติตามประกาศหรือกรณีพบปัญหาการได้รับการแจ้งเตือน หรือกรณีได้รับข้อร้องเรียน ครั้งที่ ๑ให้เจ้าหน้าที่แจ้งเตือนผู้ได้รับหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯเป็นหนังสือ๑๒.๒ ฝ่าฝืนหรือไม่ปฏิบัติตามประกาศ หรือกรณีพบปัญหาการได้รับการแจ้งเตือนหรือกรณีได้รับข้อร้องเรียน ครั้งที่ ๒ โดยเป็นการฝ่าฝืนหรือไม่ปฏิบัติตามประกาศหรือกรณีพบปัญหาการได้รับการแจ้งเตือน หรือข้อร้องเรียนภายในระยะเวลา ๓ เดือนนับแต่วันที่ได้รับการแจ้งเตือน ตามข้อ ๑๒.๑ ให้พักใช้หนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯมีกำหนด ๓๐ วัน๑๒.๓ ฝ่าฝืนหรือไม่ปฏิบัติตามประกาศหรือกรณีพบปัญหาการได้รับการแจ้งเตือน หรือข้อร้องเรียน ตั้งแต่ ๓ ครั้งขึ้นไปโดยเป็นการฝ่าฝืนหรือไม่ปฏิบัติตามประกาศ หรือกรณีพบปัญหาการได้รับการแจ้งเตือนหรือข้อร้องเรียนภายในระยะเวลา ๖ เดือน นับแต่วันที่ได้รับการแจ้งเตือนตามข้อ ๑๒.๑ให้เพิกถอนหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯผู้ถูกสั่งเพิกถอนหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯไม่สามารถยื่นขอเป็นผู้สุ่มเก็บตัวอย่างฯเป็นระยะเวลา ๖เดือนนับแต่วันที่ถูกเพิกถอนหนังสือสำคัญแสดงการขึ้นทะเบียนเป็นผู้สุ่มเก็บตัวอย่างฯประกาศณ วันที่ ๔ มิถุนายน พ.ศ. ๒๕๕๗ดำรงค์จิระสุทัศน์อธิบดีกรมวิชาการเกษตร[เอกสารแนบท้าย]๑. แบบคำขอขึ้นทะเบียนเป็นผู้สุ่มเก็บตัวอย่างเพื่อส่งตัวอย่างไปทดสอบณ ห้องปฏิบัติการทดสอบที่สถานประกอบการตั้งอยู่นอกราชอาณาจักรไทย (แบบ สมพ.๑๗)๒. แบบคำขอต่ออายุหนังสือสำคัญแสดงการขึ้นทะเบียนเป็นผู้สุ่มเก็บตัวอย่างเพื่อส่งตัวอย่างไปทดสอบณ ห้องปฏิบัติการทดสอบที่สถานประกอบการตั้งอยู่นอกราชอาณาจักรไทย (แบบ สมพ.๑๘)๓. แบบแสดงรายการเครื่องมือและอุปกรณ์สำหรับการสุ่มเก็บตัวอย่าง(แบบ สมพ.๑๗.๑)๔. แบบแสดงรายชื่อผู้สุ่มเก็บตัวอย่าง (แบบสมพ.๑๗.๒)๕. แบบแสดงรายชื่อพนักงานธุรการ (แบบสมพ.๑๗.๓)๖. หนังสือสำคัญแสดงการขึ้นทะเบียนเป็นผู้สุ่มเก็บตัวอย่างเพื่อส่งตัวอย่างไปทดสอบณ ห้องปฏิบัติการทดสอบที่สถานประกอบการตั้งอยู่นอกราชอาณาจักรไทย (แบบ สมพ.๑๙)(ดูข้อมูลจากภาพกฎหมาย)ปริยานุช/ผู้จัดทำ๔ พฤศจิกายน๒๕๕๗ปริญสินีย์/ผู้ตรวจ๔ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนที่ ๙๕ ง/หน้า ๑๔/๑๑ กันยายน ๒๕๕๗